**Hampaiston röntgentutkimukset**

Sinulle on varattu hampaiston röntgentutkimus. Tutkimuksessa käytetään röntgensäteilyä.

**Tutkimukseen valmistautuminen**

Tule kuvaukseen ilman pään ja kaulan alueen koruja tai hiuspinnejä.

Jos olet tai epäilet olevasi raskaana, ota yhteys lähettävään lääkäriisi. Hän harkitsee tutkimuksen tarpeellisuuden.

**Tutkimuksen suorittaminen**

Röntgenhoitaja ohjaa sinua kuvauksessa. Aluksi varmistetaan, ettei sinulla ole irtoesineitä pään- ja kaulan alueella. Näitä ovat esim. korva- ja kaulakorut, kieli- ja nenäkorut tai irrotettavat oikomislaitteet. Irrotettavat hammasproteesit otetaan aina kuvauksen ajaksi pois.

Kuvaus tehdään joko seisten tai istuen. Sinun tulee olla mahdollisimman liikkumatta kuvauksen ajan hoitajan opastamassa asennossa. Kuvaustilanteeseen on varattu aikaa noin 5-15min kuvauksesta riippuen.

Yksittäisen kuvan ottaminen kestää pisimmillään noin 20 sekuntia. Kuvanoton ajan sinun tulee olla liikkumatta. Kuvia otetaan joko yksi tai useampia riippuen kuvattavasta alueesta.

**Tutkimuksen jälkeen huomioitava**

Vastaukset tutkimuksesta saat hoitavalta lääkäriltäsi.

**Yhteystiedot**

Hammasröntgen: Sisäänkäynti NK tai K (Kajaanintie 50, Oulu) tai mikäli parkkeeraat avohoitotalon parkkitaloon tai Rauhaparkkiin, voit käyttää sisäänkäyntiä G (Kiviharjuntie 9, Oulu), 2. kerros.

Lasten röntgen: Sisäänkäynti L**B** (Kajaanintie 50, Oulu); portaat alas oikealle. Hissi on toisen oven jälkeen oikealle 20 m. R-kerros, sijainti L6.

Ajanvarausasiat arkisin numerosta 08-315 2113, ma 7.45-14.15, ti-to 7.45-15.30, pe 7.45-15.00

Röntgenkuvaukseen liittyvät tiedustelut numerosta 08 315 3817 (huom, tästä numerosta ei ajanvarauksia)